
	1. ՀՀ կառավարության 2020 թվականի օգոստոսի 13-ի N 1325-Ն որոշման 4-րդ կետի 1-ին ենթակետի համաձայն՝ կոմիտեի նախագահին հանձնարարվել է որոշումն ուժի մեջ մտնելուց հետո 24 ամսվա ընթացքում իրականացնել հավելվածում ներառված բնակարանների նվիրաբերության աշխատանքները, հետևաբար սույն նախագծով առաջարկվող փոփոխությունները չեն բխում ՀՀ կառավարության 2021 թվականի փետրվարի 25-ի N 252-Լ որոշման հավելվածի 124-րդ կետի դրույթներից, ըստ որի՝ իրավական ակտերով պետական և տեղական ինքնակառավարման մարմինների համար սահմանված ժամկետները կարող են փոփոխվել՝ այդ իրավական ակտերում փոփոխություններ կատարելու միջոցով: Ժամկետների փոփոխման վերաբերյալ նախագծերը կարող են ներկայացվել ժամկետը լրանալուց ողջամիտ ժամկետ առաջ: Արդեն իսկ լրացած ժամկետները փոփոխման ենթակա չեն:
	Ընդունվել է ի գիտություն։
Նախագծով կարգավորվող՝ մանկական խնամակալական կազմակերպությունների շրջանավարտների և առանց ծնողական խնամքի մնացած երեխաների թվին դասված անձանց կացարանների նվիրաբերության գործընթացի երկարացման հարցը քննարկվում է դեռևս 2022 թվականից: 
Հաշվի առնելով, որ Որոշման հավելվածում ներառված 166 շահառուներից բնակարանների նվիրաբերության պայմանագրեր կնքվել է 48-ի հետ: Մնացած շահառուների՝ բնակարանների նվիրաբերության գործընթացը կազմակերպելու ընթացքում առաջացացել են խնդիրներ և քրեական գործի շրջանակներում գործընթացը կասեցվել է։ 
Հաշվի առնելով այն հանգամանքը, որ գործընթացի վերաբերյալ հարուցված քրեական գործը կարճվել է՝ նախագծով առաջակվում է բարելավող նորմ՝ թվով 118 շահառուների բնակարանների նվիրաբերության գործընթացը կազմակերպելու նպատակով։

	1. ՀՀ արդարադատության նախարարություն 

	«Հայաստանի Հանրապետության կառավարության 2020 թվականի օգոստոսի 13-ի N 1325-Ն որոշման մեջ փոփոխություններ և լրացումներ կատարելու մասին» Հայաստանի Հանրապետության կառավարության որոշման նախագծի (այսուհետ՝ նախագիծ) վերաբերյալ հայտնում ենք հետևյալը․
1․ Նախագծի 1-ին կետի 1-ին ենթակետի բ․ պարբերությամբ նոր խմբագրությամբ շարադրվող որոշման 2-րդ կետի 1-ին ենթակետում պահպանվել է հղումը «Հայաստանի Հանրապետության կառավարության 2003 թվականի հուլիսի 23-ի N 983-Ն և 2017 թվականի հուլիսի 6-ի N 777-Ա որոշումների համաձայն հաշվառված բնակելի տարածության իրավունք ունեցող ... անձանց» ձևակերպմանը
Այս առումով, հարկ ենք համարում նշել, որ Հայաստանի Հանրապետության կառավարության 2003 թվականի հուլիսի 23-ի N 983-Ն որոշումն ուժը կորցրած է ճանաչվել Հայաստանի Հանրապետության կառավարության 2013 թվականի օգոստոսի 1-ի N 894-Ն որոշմամբ։ Այդ պայմաններում վերանայման կամ պարզաբանման կարիք ունի ուժը կորցրած ճանաչված նորմատիվ իրավական ակտին կատարվող հղման պահպանումը նախագծում, քանի որ հիմնավորումից և նախագծի կարգավորումներից պարզ չէ, թե ինչ իրավական նշանակություն ունի նշված հղումը ներկայումս։
	
Ընդունվել է ի գիտություն։
Նախագիծը վերաբերում է միայն այն բնակարանների նվիրաբերությանը, որոնք  2003-2010 թվականների ընթացքում  որպես սոցիալական բնակարանային ֆոնդ հատկացվել են ՀՀ կառավարության 2003 թվականի հուլիսի 23-ի N 983-Ն և 2017 թվականի հուլիսի 6-ի N 777-Ա որոշումների համաձայն հաշվառված բնակելի տարածության իրավունք ունեցող մանկական խնամակալական կազմակերպությունների շրջանավարտներին և առանց ծնողական խնամքի մնացած երեխաների թվին դասված անձանց, որոնց տվյալները ներառված են ՀՀ կառավարության 2020 թվականի օգոստոսի 13-ի N 1325-Ն որոշման 1-ին կետով հաստատված ցուցակում։  
Ուստի՝ նշված նորմատիվ իրավական ակտին կատարվող հղումն անհրաժեշտ է պահպանել:

	2․ Նախագծի 1-ին կետի 1-ին ենթակետի դ․ պարբերությամբ նախատեսվում է հատուկ կարգավորում հավելվածի 163-րդ կետում նշված բնակարանի վերաբերյալ, սակայն հիմնավորման մեջ նշված բնակարանի առանձնացման պատճառները ներկայացված չեն, ուստի վերը նշվածի կապակցությամբ անհրաժեշտ է ներկայացնել լրացուցիչ պարզաբանում։
	Ընդունվել է:
Հիմնավորումը լրամշակվել է:

	3․ Հիմնավորման մեջ նշվում է, որ որոշմամբ նախատեսված 166 շահառուներից անշարժ գույքի նվիրաբերության պայմանագիր կնքվել է միայն 48 անձանց հետ, իսկ մնացած դեպքերի վերաբերյալ իրականացվել են ուսումնասիրություններ, հարցումներ, նյութերն ուղարկվել են ՀՀ գլխավոր դատախազություն, որի արդյունքում «ի հայտ են բերվել առերևույթ հանցագործության հատկանիշներ պարունակող տվյալներ», հարուցվել է քրեական գործ, որը հետագայում կարճվել է։
Միաժամանակ հիմնավորումից պարզ չէ, թե ինչպիսի խնդիրներ են արձանագրվել մնացած շահառուների մասով, դրանցից որոնք են առնչվել առերևույթ հանցագործության հատկանիշներ պարունակող դեպքերին, և հատկապես՝ ինչ կապ ունեն այդ հանգամանքները նախագծով առաջարկվող փոփոխությունների հետ։ Մասնավորապես, հիմնավորումից չի երևում, թե ինչպես են իրականացված ուսումնասիրությունների, քրեական վարույթի կամ դրա շրջանակներում բացահայտված հանգամանքների արդյունքները պայմանավորել նախագծով առաջարկվող նոր կարգավորումները՝ շահառուի մահվան դեպքում բնակարանի նվիրաբերումը ամուսնուն կամ զավակներին, դիմումների ներկայացման վերջնաժամկետի սահմանումը կամ լիազորագրով դիմելու հնարավորության ընդլայնումը։
Հետևաբար հիմնավորման մեջ բավարար չափով ներկայացված չէ արձանագրված խնդիրների, իրականացված ուսումնասիրությունների և նախագծով առաջարկվող կարգավորումների միջև պատճառահետևանքային կապը, որի կապակցությամբ գտնում ենք, որ նախագիծն ունի լրացուցիչ պարզաբանման կարիք։
	Ընդունվել է ի գիտություն։
Քրեական գործը կարճվել է ՀՀ քրեական դատավարության օրենսգրքի 12-րդ հոդվածի 1-ին մասի 1-ին կետով (այն է՝ անձը չի կատարել իրեն մեղսագրվող արարքը), ինչով պայմանավորված անհրաժեշտ է շարունակել նվիրաբերության գործընթացը մյուս շահառուների համար։
Նախագծով առաջարկվել է երկարաձգել նվիրաբերության վերաբերյալ դիմումների ներկայացման և նվիրաբերման գործընթացի ավարտման ժամկետները։
Ինչ վերաբերում է Նախագծով առաջարկվող մյուս կարգավորումներին, ապա դրանց անհրաժեշտությունն առաջացել է որոշման շրջանակներում նվիրաբերության գործընթացը կազմակերպելու ժամանակ։
Շահառուի մահվան դեպքում բնակարանը նրա ամուսնուն կամ, իսկ շահառուի և նրա ամուսնու մահվան դեպքում զավակներին նվիրաբերելու վերաբերյալ փոփոխությունն առաջարկվել է՝ հաշվի առնելով այն հանգամանքը, որ այդ բնակարանների զգալի մասում շահառուները և նրանց ընտանիքների անդամներն ապրում են 20 և ավելի տարիներ, ինչպես նաև հաշվի են առնվել շահագրգիռ մարմինների կողմից ներկայացված առաջարկությունները։

	2. ՀՀ տարածքային կառավարման և ենթակառուցվածքների նախարարություն, Պետական գույքի կառավարման կոմիտե 
	07.05.2026

	
	N ԴԽ//17346-2026

	«Հայաստանի  Հանրապետության կառավարության 2020 թվականի օգոստոսի 13-ի N 1325-Ն որոշման մեջ փոփոխություններ և լրացումներ կատարելու մասին» Կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը․
1. Նախագծի 1-ին կետի 1-ին ենթակետի «բ» պարբերությամբ առաջարկվող խմբագրության մեջ սահմանվում է, որ շահառուի մահվան դեպքում նվիրաբերության իրավունքից կարող է օգտվել միայն վերջինիս հետ գրանցված ամուսնության մեջ գտնվող անձը։ Նման ձևակերպումը սահմանափակում է շահառուի զավակների (երեխաների) իրավունքները, ովքեր հանդիսանում են առաջին հերթի ժառանգներ և տվյալ բնակելի տարածության փաստացի բնակիչներ։ Այն դեպքերում, երբ շահառուն չունի ամուսին (կամ կին) կամ վերջինս նույնպես մահացած է, Նախագծի ներկա տեքստը իրավական հիմքեր չի ստեղծում բնակարանը նրա զավակներին նվիրաբերելու համար, ինչը կարող է հանգեցնել սոցիալական անարդարության և հետագա դատական վեճերի։
Ելնելով վերոգրյալից՝ հիմք ընդունելով ՀՀ քաղաքացիական օրենսգրքով սահմանված ժառանգության իրավահաջորդության սկզբունքները առաջարկվում է ընդլայնել «շահառու» հասկացությունը, ինչը թույլ կտա ապահովել բնակարանային իրավունքի շարունակականությունը և կբացառի սոցիալական անարդարությունը այն դեպքերում, երբ շահառուն չունի ամուսին (կամ կին) կամ վերջինս նույնպես մահացած է, ուստի առաջարկվում է Նախագծի 1-ին կետի 1-ին ենթակետի «բ» պարբերությունում կատարել հետևյալ լրացումները.
«մինչև մահանալը վերջինիս հետ գրանցված ամուսնության մեջ գտնվող անձը» բառերից հետո լրացնել «, իսկ վերջինիս բացակայության կամ մահվան դեպքում՝ շահառուի զավակները (հավասար բաժիններով)» բառերը:
	Ընդունվել է։
Նախագծի 1-ին կետի 1-ին ենթակետի «բ» պարբերությունը խմբագրվել է։

	2. Վերջին նախադասության մեջ՝ «ամուսնության վկայականը» բառերից հետո լրացնել՝ «կամ զավակների ազգակցական կապը հաստատող փաստաթղթերը (ծննդյան վկայականները)» բառերը:
	Ընդունվել է։

	3. ՀՀ ֆինանսների նախարարություն
	18.05.2026

	
	N 01/34/12104-2026

	1. Ձեր 27.04.2026թ. N ԱԹ/ԱՀ-1-1/15507-2026 գրությամբ ներկայացված՝ «Հայաստանի Հանրապետության կառավարության 2020 թվականի օգոստոսի 13-ի N 1325-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ, որով առաջարկվում է կարգավորել մանկական խնամակալական կազմակերպությունների շրջանավարտների և առանց ծնողական խնամքի մնացած երեխաների թվին դասված անձանց բնակարանների նվիրաբերության գործընթացի ժամանակ ի հայտ եկած խնդիրները, առաջարկում ենք Նախագծի հիմնավորմամբ բացահայտել, թե ինչ հիմքով է կարճվել գործը և կցել համապատասխան փաստաթղթերը։
Վերը նշված տեղեկատվության առկայության պայմաններում միայն հնարավոր կլինի ներկայացնել հիմնավոր դիրքորոշում:
	Ընդունվել է ի գիտություն։
Քրեական գործը կարճվել է ՀՀ քրեական դատավարության օրենսգրքի 12-րդ հոդվածի 1-ին մասի 1-ին կետով (այն է՝ անձը չի կատարել իրեն մեղսագրվող արարքը)։

	4. ՀՀ կադաստրի կոմիտե
	11.05.2026

	
	N ՍԹ/8964-2026

	1. Ի պատասխան Ձեր` 2026 թվականի ապրիլի 27-ի N ԱԹ/ԱՀ-1-1/15506-2026 գրության՝ «Հայաստանի Հանրապետության կառավարության 2020 թվականի օգոստոսի 13-ի N 1325-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը.
   Նախագծի 1-ին կետի 1-ին ենթակետի «դ» պարբերությամբ ՀՀ կառավարության 2020 թվականի օգոստոսի 13-ի «Հայաստանի Հանրապետության աշխատանքի և սոցիալական հարցերի նախարարությանը որպես սոցիալական բնակարանային ֆոնդ հատկացված բնակելի տարածքները (բնակարանները) նվիրաբերելու մասին» N 1325-Ն որոշման (այսուհետ՝ Որոշում) 2-րդ կետում լրացվող նոր՝ 2.1-ին ենթակետում հղում է կատարվում Որոշման 1.1-ին կետին, մինչդեռ Որոշման մեջ 1.1-ին կետ նախատեսված չէ, ուստի առաջարկում ենք ուղղել նշված անհամապատասխանությունը։
	Ընդունվել է։
Պարբերությունը խմբագրվել է։

	2. Ինչ վերաբերում է գրությամբ հայցվող՝ Կադաստրի կոմիտեի կողմից աջակցության տրամադրմանը, հայտնում ենք, որ Որոշմամբ հաստատված հավելվածի 150-155-րդ և 163-րդ կետերում նշված անշարժ գույքերի նվիրաբերումը կարող է իրականացվել դրանք Հայաստանի Հանրապետության անվամբ որպես անշարժ գույքի առանձին միավորներ պետական գրանցման ներկայացնելուց հետո, ինչի համար անհրաժեշտ է սահմանված կարգով ներկայացնել յուրաքանչյուր բնակարանի չափագրման փաթեթը, ինչպես նաև հասցեի տրամադրման վերաբերյալ համապատասխան որոշումները։
	Ընդունվել է ի գիտություն։

	5. Երևանի քաղաքապետարան
	11.05.2026

	
	N 01/60042-26

	1. Ի պատասխան Ձեր՝ թիվ ԱԹ/ԱՀ-1-1/15507-2026 գրության՝ ներկայացված «Հայաստանի Հանրապետության կառավարության 2020 թվականի օգոստոսի 13-ի N 1325-Ն որոշման մեջ փոփոխություններ և լրացումներ կատարելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) վերաբերյալ առաջարկում ենք Նախագծի 1-ին կետի 1-ին ենթակետի «բ» պարբերությունում «վերջինիս հետ գրանցված ամուսնության մեջ գտնվող անձը» բառերից հետո լրացնել «կամ զավակը/ները» բառերը, իսկ «ամուսնության վկայականը» բառերից հետո լրացնել «, կամ զավակի/ների ծննդյան վկայականը/ները, հայրության ճանաչման վկայականը/ները (առկայության դեպքում)» բառերը՝ հաշվի առնելով, որ զավակներն առաջին հերթի ժառանգներ են հանդիսանում:
	Ընդունվել է։
Նախագծի 1-ին կետի 1-ին ենթակետի «բ» պարբերությունը խմբագրվել է։


	6․ ՀՀ մարդու իրավունքների պաշտպան
	21.05.2026

	
	N 01/13.3/2439-2026

	«Հայաստանի  Հանրապետության կառավարության 2020 թվականի օգոստոսի 13-ի N 1325-Ն որոշման (այսուհետ՝ Որոշման) մեջ փոփոխություններ և լրացումներ կատարելու մասին» կառավարության որոշման նախագծի (այսուհետ՝ նաև Նախագիծ) վերաբերյալ ՀՀ մարդու իրավունքների պաշտպանի աշխատակազմի նկատառումները հանգում են հետևյալին․
1. Նախագծով նախատեսվում է Որոշման 2-րդ կետի 1-ին ենթակետով շահառու ճանաչել անհատույց օգտագործման պայմանագրի հիման վրա բնակվող անձին, իսկ վերջինիս մահվան դեպքում՝ նրա մահվան պահին նրա հետ գրանցված ամուսնության մեջ գտնվող անձին։
Նշված կարգավորման պայմաններում լրացուցիչ հիմնավորման անհրաժեշտություն ունի անձի մահվան դեպքում որպես շահառու միայն վերջինիս ամուսնուն դիտարկելու հարցը։ Հատկանշական է այն, որ գործող կարգավորումների տրամաբանությունից հետևում է, որ օրինական ակնկալիք գույքի նկատմամբ կարող է առաջացած լինել նաև անձի հետ բնակվող առաջին հերթի ժառանգ հանդիսացող ընտանիքի անդամների մոտ։ 
Հաշվի առնելով վերոգրյալը՝ առաջարկում ենք քննարկման առարկա դարձնել անձի մահվան դեպքում նրա հետ համատեղ բնակվող առաջին հերթի ժառանգ հանդիսացող ընտանիքի անդամներին ևս շահառու դիտարկելու հնարավորության հարցը։
	





Ընդունվել է։



	2. Նախագծով նախատեսվում է ուժը կորցրած ճանաչել Որոշման հավելվածի առանձին կետերը, որոնցում նշված է ՀՀ կառավարության 2003 թվականի հուլիսի 23-ի N 983-Ն և 2017 թվականի հուլիսի 6-ի N 777-Ա որոշումների համաձայն հաշվառված՝ բնակելի տարածության իրավունք ունեցող մանկական խնամակալական կազմակերպությունների շրջանավարտներից կամ առանց ծնողական խնամքի մնացած երեխաների թվին դասված այն անձանց տվյալները, որոնք 2003-2010 թվականների ընթացքում որպես սոցիալական բնակարանային ֆոնդ ձեռք բերված բնակարաններում բնակվում են անհատույց օգտագործման պայմանագրի հիման վրա՝ իրենց զբաղեցրած բնակելի տարածքների կամ բնակարանների հասցեներով։
Միաժամանակ, Նախագծով հստակեցված չէ, թե ի՞նչ հիմնավորմամբ է պայմանավորված Որոշման հավելվածի կոնկրետ կետերը ուժը կորցրած ճանաչելը։ Եթե այն պայմանավորված է, օրինակ, կոնկրետ անձանց պարագայում անշարժ գույքի նվիրաբերության պայմանագիր արդեն իսկ կնքած լինելու հանգամանքով, ապա առաջարկում ենք այդ պատճառը հստակ նախատեսել Նախագծի հիմնավորմամբ։
	Ընդունվել է։
Հիմնավորումը խմբագրվել է։



